Quest Holdings

Info Quest Technologies - Ψηφιακή Τεχνολογία

Η Info Quest Technologies (www.infoquest.gr), πρωταγωνιστεί για περισσότερα από 38 χρόνια στην Ελληνική αγορά Πληροφορικής και Επικοινωνιών, συμβάλλοντας στον εκσυγχρονισμό και ψηφιακό μετασχηματισμό επιχειρήσεων και καταναλωτών. 
Συνεργάζεται με τους κορυφαίους οίκους της διεθνούς αγοράς  και από την ίδρυσή της το 1981 συνέβαλε στην καθιέρωση του επιχειρηματικού μοντέλου αντιπροσώπευσης και διανομής προϊόντων πληροφορικής στην Ελλάδα, ενώ από το 1991 κατασκευάζει τους ηλεκτρονικούς υπολογιστές Quest. Σήμερα συνεχίζει την εξελικτική της πορεία διευρύνοντας τις συνεργασίες της με κορυφαίους διεθνείς οίκους για τη διάθεση και υποστήριξη των προϊόντων τους, τόσο στον τομέα ICT, όσο και στο mobility / Internet of Things και επενδύει δυναμικά στο digital distribution (cloud services) και στο e-commerce δημιουργώντας προστιθέμενη αξία για τους συνεργάτες, τους πελάτες και τους προμηθευτές της.

Uni Systems - Ψηφιακή Τεχνολογία

H  Uni Systems (www.unisystems.gr) συγκαταλέγεται στις πλέον αξιόπιστες εταιρείες παροχής ολοκληρωμένων λύσεων και υπηρεσιών ΤΠΕ στον ευρωπαϊκό χώρο, αποτελώντας στρατηγικό εταίρο Τραπεζικών και Χρηματοοικονομικών ιδρυμάτων, οργανισμών Δημοσίου, Τηλεπικοινωνιακών παρόχων και επιχειρήσεων από το 1964. Σήμερα, επενδύει έμπρακτα στην ευρωπαϊκή προοπτική της, επιδεικνύοντας εξαιρετική αξιοπιστία και ευρύ χαρτοφυλάκιο επιτυχιών και βέλτιστων πρακτικών σε περισσότερες από 25 χώρες μέσω των θυγατρικών της εταιρειών σε Βέλγιο, Λουξεμβούργο, Ρουμανία και Ιταλία.

iSquare - Ψηφιακή Τεχνολογία

Η iSquare (www.iSquare.gr) είναι ο επίσημος διανομέας όλων των προϊόντων Apple για την Ελλάδα και την Κύπρο. Δραστηριοποιείται  από το 2009 στη διάθεση προϊόντων υψηλής τεχνολογίας καθώς και στην παροχή λύσεων και υπηρεσιών συνδεδεμένων με τις τεχνολογίες της Αpple.

iStorm - Ψηφιακή Τεχνολογία

H iStorm (www.iStorm.gr) δραστηριοποιείται στην ανάπτυξη καταστημάτων Apple Premium Reseller (APR) στην Ελλάδα και την Κύπρο. Τα καταστήματα iStorm δημιουργήθηκαν με στόχο να προσφέρουν στους fans και χρήστες των προϊόντων Apple – επαγγελματίες και ερασιτέχνες - μία εξαιρετική εμπειρία επικοινωνίας, εξυπηρέτησης και αγοράς, αντάξια της ποιότητας και της καινοτομίας που χαρακτηρίζει τα προϊόντα της Apple. Σήμερα η εταιρεία διαθέτει οκτώ καταστήματα, έξι στην Ελλάδα και δύο στην Κύπρο.

Quest Online / (www.you.gr) - Ψηφιακή Τεχνολογία

H Quest Online (www.you.gr) εξειδικεύεται στο Ηλεκτρονικό Εμπόριο. Σχεδιάζει, αναπτύσσει και υποστηρίζει το ηλεκτρονικό κατάστημα www.you.gr, ένα από τα πλέον δημοφιλή, αξιόπιστα και γοργά αναπτυσσόμενα Ελληνικά ηλεκτρονικά καταστήματα. Το you.gr σήμερα διαθέτει περισσότερα από 20.000 προϊόντα, από 600 brands, σε περισσότερες από 500 κατηγορίες.

Cardlink - Ψηφιακή Τεχνολογία

H Cardlink (www.cardlink.gr) δραστηριοποιείται στον τομέα των ηλεκτρονικών πληρωμών και ειδικότερα στην αποδοχή και διαχείριση συναλλαγών με κάρτες, τόσο στο φυσικό όσο και το ηλεκτρονικό εμπόριο. Η εταιρεία λειτουργεί το μεγαλύτερο δίκτυο POS τερματικών στην Ελλάδα εξυπηρετώντας με ασφάλεια και ταχύτητα επιχειρήσεις και καταναλωτές στην πραγματοποίηση των καθημερινών τους συναλλαγών. 
Με επίκεντρο τις επιχειρήσεις η Cardlink παρακολουθεί τις εξελίξεις στον τομέα των ηλεκτρονικών πληρωμών και, υιοθετώντας τις τελευταίες τεχνολογίες, έχει δημιουργήσει μια ολοκληρωμένη σειρά προϊόντων και υπηρεσιών που βελτιώνουν την συναλλακτική εμπειρία τόσο στο φυσικό, όσο και το ηλεκτρονικό εμπόριο.

ACS - Ταχυμεταφορές

Η ACS (www.acscourier.net), λειτουργεί στην Ελληνική αγορά από το 1981 και αποτελεί την ηγέτιδα εταιρεία στον τομέα της παροχής υπηρεσιών ταχυμεταφοράς (courier). Απασχολεί 3.000 εξειδικευμένους εργαζομένους και διαθέτει την αρτιότερη οργάνωση και τεχνογνωσία στον χώρο της στην Ελλάδα. Διαθέτει το μεγαλύτερο αυτόνομο δίκτυο καταστημάτων ταχυμεταφορών στην Ελλάδα, Κύπρο, Αλβανία και Βουλγαρία, με περισσότερα από 600 σημεία εξυπηρέτησης, τα οποία καλύπτουν τις καθημερινές ανάγκες επικοινωνίας εκατοντάδων χιλιάδων επιχειρήσεων και ιδιωτών, με ταχύτητα, ασφάλεια και αξιοπιστία. Η ACS επενδύει συνεχώς σε υποδομές, στις ψηφιακές τεχνολογίες και στο σχεδιασμό νέων πρωτοποριακών υπηρεσιών και προϊόντων για την ολοκληρωμένη εξυπηρέτηση των αναγκών της αγοράς.

Quest Energy - Πράσινη Ενέργεια

Η Quest Ενεργειακή δραστηριοποιείται στον κλάδο των Ανανεώσιμων Πηγών Ενέργειας και ειδικότερα στην ανάπτυξη, κατασκευή και λειτουργία σταθμών παραγωγής ηλεκτρικής ενέργειας από ΑΠΕ.  Σήμερα η εταιρεία κατέχει στη διάθεσή της δεκατέσσερις (14) φωτοβολταϊκούς σταθμούς παραγωγής ενέργειας συνολικής ισχύος 25,2MW και βρίσκεται σε μια νέα φάση ανάπτυξης και επενδύσεων.